rejauldu/bengali-wikipedia huggingface dataset:
আড়িয়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।   অবস্থান  আড়িয়া ইউনিয়ন পরিষদটি উত্তর বঙ্গের প্রাণ কেন্দ্র বগুড়া শহর হতে ১০ কিলোমিটার দক্ষিণে মরা করতোয়া নদী ও ঢাকা বগুড়া মহাসড়ক সংলগ্ন পশ্চিম পার্শ্বে অবস্থিত।  আয়তন  এই ইউনিয়নের মোট আয়তন ২৩.০৯ বর্গকিলোমিটার।  জনসংখ্যা  ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৮০৯ জন।   প্রশাসনিক কাঠামো  এই ইউনিয়ন ১৩টি গ্রাম ও ১০টি মৌজা নিয়ে গঠিত।   শিক্ষা ব্যবস্থা  ২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৫৭.২৩%। এখানে ১৬টি প্রাথমিক বিদ্যালয়, ৫টি উচ্চ বিদ্যালয় ও ১৩টি মাদ্রাসা রয়েছে।    হাট-বাজার  এখানে ২টি হাটবাজার রয়েছে, নয়মাইল হাট এবং আড়িয়া বাজার।    জনপ্রতিনিধি  ইউনিয়নের বর্তমান চেয়ারম্যান আতিকুর রহমান।   ধর্মীয় উপাসনালয়  ধর্মীয় স্থান: ২টি   দর্শনীয় স্থান   পাল পাড়া (মৃৎশিল্প গ্রাম)  বিজয়াঙ্গন (মুক্তিযুদ্ধ ভিত্তিক জাদুঘর)  ঐতিহাসিক আড়িয়া রহিমাবাদ খেলার মাঠ।  আদর্শ আহ্ছানিয়া মিশন, শালুকগাড়ী। (ধর্মীয় ও সেবামুলক প্রতিষ্ঠান)   তথ্যসূত্র
রাজশাহী সরকারি বালিকা উচ্চ বিদ্যালয় রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত।  ইতিহাস ১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারি তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।  অবকাঠামো এবং প্রশাসন এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল।  আরো দেখুন  রাজশাহী কলেজ  নিউ গভঃ ডিগ্রী কলেজ  রাজশাহী কলেজিয়েট স্কুল  রাজশাহী লোকনাথ উচ্চ বিদ্যালয়  সিরোইল সরকারি উচ্চ বিদ্যালয়    তথ্যসূত্র   বিষয়শ্রেণী:রাজশাহী জেলার বিদ্যালয় বিষয়শ্রেণী:বাংলাদেশের বালিকা বিদ্যালয় বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজশাহী মহানগরীর সরকারি মাধ্যমিক বিদ্যালয় বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
অম্বিকানগর () ভারতের কর্ণাটক রাজ্যের উত্তর কন্নড় জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে আম্বিকানগর শহরের জনসংখ্যা হল ৪৮৪৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে আম্বিকানগর এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
জাপানের মহিলা ভোটার লীগ (নিহোন ফুজিন ইউকেনশা দোমেই) একটি জাপানি এনজিও, যা মহিলাদের জন্য সমান অধিকারের পক্ষে। এটি ১৯৪৫ সালে সিনেটর ফুসে ইচিকাওয়া এবং অন্যান্য নারীবাদীদের দ্বারা প্রতিষ্ঠিত হয়েছিল, যখন জাপানি মহিলারা আমেরিকার মহিলা ভোটার লীগ দ্বারা অনুপ্রাণিত হয়ে ভোটের অধিকার অর্জন করেছিলেন। জাপানজুড়ে এর ৫১টি শাখা রয়েছে এবং এটি আন্তর্জাতিক মহিলা জোট-এর সাথে যুক্ত। লীগের সদর দফতর টোকিওতে অবস্থিত।  ইতিহাস   নতুন জাপানের মহিলা লীগ (এনজেডব্লিউএল) ১৯৪৬ সালের ৩রা নভেম্বর প্রতিষ্ঠিত হয়েছিল, যাতে জাপানে নারীদের আইনী অবস্থা উন্নত করা যায় এবং জাপানি নারীদের গণতন্ত্র ও নাগরিকত্ব সম্পর্কে অবহিত করা যায়। ফুসে ইচিকাওয়া প্রথম রাষ্ট্রপতি হিসাবে দায়িত্ব পালন করেছিলেন। ১৯৪৮ সালের মে মাসে মহিলা ভোটার লীগ  "শান্তি রক্ষার উদ্দেশ্যে" মহিলা দলগুলির একটি যৌথ সমাবেশের পৃষ্ঠপোষকতা করেছিল। অবশেষে এনজেডব্লিউএল ১৯৫০ সালে জাপানি মহিলা ভোটার লীগের সাথে একীভূত হয়। দ্বিতীয় বিশ্বযুদ্ধের পরে, লীগের নতুন সদস্য নিয়োগে সমস্যা হয়েছিল এবং বেশিরভাগ সদস্য গৃহিণী ছিলেন। লীগটি সময়ের সাথে তুলনামূলকভাবে রক্ষণশীল রয়েছে এবং নতুন ও তরুণ সদস্যদের আকৃষ্ট করতে অসুবিধা অব্যাহত রয়েছে। ১৯৮৩ সালের মধ্যে, প্রায় ৫,০০০ সক্রিয় সদস্য ছিল। ২০১৪ সালের মধ্যে, এটির প্রায় ২,০০০ সক্রিয় সদস্য ছিল। পরবর্তীতে সংগঠনের সদস্যদের ক্রমাগত হ্রাস এবং বার্ধক্যজনিত কারণে ২০১৬ সালের এপ্রিলে, জাপানের মহিলা ভোটার লীগ বিলুপ্ত হয়ে গেছে।   উল্লেখযোগ্য সদস্য    ফুসে ইচাকাওয়া  তিকো কিহিরা   তথ্যসূত্র    উৎস       বিষয়শ্রেণী:উদারতাবাদী নারীবাদ বিষয়শ্রেণী:নারীবাদ বিষয়শ্রেণী:জাপানের নারীবাদী সংগঠন বিষয়শ্রেণী:১৯৪৫-এ প্রতিষ্ঠিত সংগঠন
জেটিয়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জেটিয়া শহরের জনসংখ্যা হল ৫৫১০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে জেটিয়া এর সাক্ষরতার হার বেশি।  এই শহরের জনসংখ্যার ৭% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া
থাম্ব|ধভা নদী ঔরঙ্গাবাদ জেলা হল ভারতের বিহার রাজ্যের ৩৯টি জেলার অন্যতম। মুঘল সম্রাট আওরঙ্গজেবের নামানুসারে এই জেলার সদর শহরের নামকরণ করা হয়েছিল ঔরঙ্গাবাদ। ঔরঙ্গাবাদ জেলা বিহারের মগধ বিভাগের অন্তর্গত একটি জেলা। বর্তমানে এই জেলাটি রেড করিডোরের অন্তর্গত।   ভূগোল  আওরঙ্গাবাদ জেলার আয়তন । এই জেলার আয়তন রাশিয়ার ভয়গাচ দ্বীপের আয়তনের প্রায় সমান। এই জেলার উল্লেখযোগ্য নদনদীগুলি হল সোন, পুনপুন, আওরঙ্গা, বতানে, মোরহার ও আর্দ্রি।   অর্থনীতি  ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় আওরঙ্গাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অণুদান তহবিল কর্মসূচির অধীনে অণুদান পেয়ে থাকে, এই জেলা তার মধ্যে অন্যতম।   বিভাগ  আওরঙ্গাবাদ জেলা দুটি মহকুমায় বিভক্ত। এগুলি হল: আওরঙ্গাবাদ ও দাউদনগর। এই দুটি মহকুমা আবার নিম্নোক্ত ব্লকগুলিতে বিভক্ত। যথা: মদনপুর, কুটুম্ববা, দাউদনগর, আওরঙ্গাবাদ, বারুন, ওবরা, দেও, নবিনগর, হাসপুরা, গোহ ও রফিগঞ্জ।   জনপরিসংখ্যান  ২০১১ সালের জনগণনা অনুসারে, আওরঙ্গাবাদ জেলার জনসংখ্যা ২,৫১১,২৪৩। এই জেলার জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৭২তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৪.৭৫%। আওরঙ্গাবাদ জেলায় লিঙ্গানুপাতের হার প্রতি ১০০০ পুরুষে ৯১৬ জন মহিলা  এবং সাক্ষরতার হার ৭২.৭৭%।   তথ্যসূত্র    বহিঃসংযোগ   Aurangabad Information Portal    বিষয়শ্রেণী:মগধ বিভাগ বিষয়শ্রেণী:বিহারের জেলা *
লা গ্রান্দে বেললেৎজা (মহান সৌন্দর্য) ২০০৩ সালে মুক্তিপ্রাপ্ত একটি ইতালীয় শিল্প চলচ্চিত্র। পাওলো সোররেন্তিনো ছবিটির পরিচালক ও সহ-চিত্রনাট্যকার। ২০১২ সালের ৯ আগস্ট রোমে ছবিটির দৃশ্য ধারণ শুরু হয়। এটি ২০১৩ সালের কান চলচ্চিত্র উৎসবে পাল্মে দর-এর প্রতিযোগী ছিল।  ২০১৩ সালের টরন্টো চলচ্চিত্র উৎসব, তাল্লিন ব্ল্যাক নাইটস চলচ্চিত্র উৎসব এবং রিকজাভিক ইউরোপীয় চলচ্চিত্র উৎসবেও ছবিটি দেখানো হয়।  ৮৬তম একাডেমি পুরস্কার অনুষ্ঠানে এটি সেরা চলচ্চিত্র বিভাগে অস্কার লাভ করে।  একই বিভাগে এটি বাফটা ও গোল্ডেন গ্লোব পুরস্কারও লাভ করে। ইতালীয় মেডুসা ও ইন্ডিগো ফিল্ম এবং ফ্রেঞ্চ বেব ফিল্মের প্রযোজনায় ছবিটি নির্মিত হয়। ৯.২ মিলিয়ন ইউরোর বাজেটে এটি ২৪ মিলিয়ন ডলার আয় করে।  কাহিনীসংক্ষেপ  লুই ফার্দিনান্দ সেলিনের "শেষ রাতের দিকে যাত্রা"-র একটি পঙ্‌ক্তি দিয়ে চলচ্চিত্রটি শুরু হয়।  জেপ গাম্বার্দেল্লা ৬৫ বছর বয়সী রূপসজ্জা সাংবাদিক।  সে একজন চমৎকার ব্যক্তি। রোমের সামাজিক ঘটনাপ্রবাহে তার অবাধ বিচরণ। রোমের ঐতিহাসিক সৌন্দর্য ও এর বাসিন্দাদের অগভীর মানসিকতা নিয়ে সে গবেষণা করে। যৌবনেই সে সৃজনশীল রচনার দিকে ধাবিত হয়। তবে তার একটিই বই- মানবকাঠামো। অনেক সমাদর ও পুরস্কার লাভ সত্ত্বেও গাম্বার্দেল্লা আর কোনো গ্রন্থ লিখেনি। এর জন্য তার আলস্যের পাশাপাশি ক্রিয়েটিভ ব্লক-ও (সৃজনশীল রচনায় ব্যর্থতা) দায়ী। তার অস্তিত্বের মুখ্য উদ্দেশ্য- সমাজের অভিজাত হওয়া, তবে যেমন-তেমন অভিজাত নয়, একেবারে অভিজাতদের অধিপতি হওয়া।  জেপে বেশ কয়েকজন বন্ধু দ্বারা পরিবৃত। এরা হলো- রোমানো (একজন নাট্যকার, যে সবসময়ই একজন নারীর অনুগামী। নারীটি তার কাছ থেকে নানাভাবে নিজের স্বার্থ আদায় করে।), লেল্লো (বাচাল কিন্তু বিত্তশালী খেলনা  বিক্রেতা), ভায়োলা (একজন ধনী বুর্জোয়া এবং আন্দ্রিয়া  নামে একজন মানসিক সমস্যায় আক্রান্ত পুত্রসন্তান রয়েছে,  যে গাড়ির সাথে স্বেচ্ছায় সংঘর্ষে মারা যাবে), স্তেফানিয়া (আত্মকেন্দ্রিক গোঁড়া লেখক) ও দাদিনা (জেপ যে পত্রিকায় কাজ করে, তার খর্বাকৃতির সম্পাদক)।  একদিন জেপের সাথে তার প্রথম ও একমাত্র ভালোবাসা এলিসার স্বামীর দেখা হয়। সে ঘোষণা করে, এলিসা মারা গেছে।  তথ্যসূত্র  বহিঃসংযোগ  The Great Beauty at Australian distributor Palace Films The Great Beauty: Dancing in Place an essay by Phillip Lopate at the Criterion Collection  বিষয়শ্রেণী:২০১৩-এর চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:রোমের পটভূমিতে চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ বিদেশী ভাষার চলচ্চিত্র গোল্ডেন গ্লোব বিজয়ী বিষয়শ্রেণী:রোমে ধারণকৃত চলচ্চিত্র বিষয়শ্রেণী:ইতালীয় নাট্য চলচ্চিত্র
থাম্ব|upright=1.5|হিউমেনয়েড রোবট থাম্ব|upright=1.5 উদীয়মান প্রযুক্তি হল সেসব প্রযুক্তি যেগুলো বর্তমান অবস্থা পরিবর্তনে সক্ষম বলে বিবেচ্য। এই প্রযুক্তিগুলো সাধারণত নতুন হলেও কিছু পুরোন প্রযুক্তি যেগুলো সম্পর্কে দ্বিমত আছে বা তুলনামূলকভাবে অনুন্নত, সেসব প্রযুক্তিও উদীয়মান প্রযুক্তির অন্তর্গত। উদাহরণস্বরূপঃ ৩ডি প্রিন্টিং ও জিন থেরাপি উদীয়মান প্রযুক্তি হলেও এদের উতপত্তি যথাক্রমে ১৯৮১ ও ১৯৯০ সালে।  উদীয়মান প্রযুক্তি তুলনামূলক ভিত্তিগত নতুনত্ব, দ্রুত বৃদ্ধি ও প্রসারমান, যুক্তিসম্পন্ন, দৃশ্যমান প্রভাব বিস্তারকারী, অনিশ্চিত ইত্যাদি বৈশিষ্ট্য সম্পন্ন। Rotolo, D., Hicks, D., Martin, B. R. (2015) What is an emerging technology? Research Policy 44(10): 1827-1843. Available here  বিভিন্ন ধরনের প্রযুক্তি উদীয়মান প্রযুক্তির অন্তর্গত। যেমনঃ শিক্ষা প্রযুক্তি, তথ্য প্রযুক্তি, ন্যানো টেকনোলজি, বায়োটেকনোলজি, সংজ্ঞানাত্মক বিজ্ঞান, মনস্তত্ব প্রযুক্তি, রোবটিক্স এবং কৃত্রিম বুদ্ধিমত্তা। here  - O'Reilly Emerging Technology Conference 2008 .   ইতিহাস  বিভিন্ন প্রযুক্তি ক্ষেত্রে সমসাময়িক অগ্রগতি ও উদ্ভাবনকে উদীয়মান প্রযুক্তি হিসেবে বিবেচনা করা হয়। বহু শতাব্দি ধরে এসব অগ্রগতি ও উদ্ভাবন সাধারণত তাত্ত্বিক গবেষণা এবং বাণিজ্যিক গবেষণা ও উন্নয়নের জন্য হয়ে আসছে। Emerging Technologies: From Hindsight to Foresight. Edited by Edna F. Einsiedel. UBC Press.Emerging technologies: where is the federal government on the high tech curve? : hearing before the Subcommittee on Government Management, Information, and Technology of the Committee on Government Reform, House of Representatives, One Hundred Sixth Congress, second session, April 24, 2000  ক্রমবর্দ্ধমান উন্নয়ন এবং সংহতিনাশক প্রযুক্তিও প্রযুক্তিগত উন্নয়নের অন্তর্ভুক্ত। বিপরীতভাবে, সংহতিনাশক প্রযুক্তি বলতে বোঝায় একটি নতুন পদ্ধতি পূর্ববর্তী প্রযুক্তি প্রতিস্থাপন করে। উদাহরণ ঃ অটোমোবাইল দ্বারা ঘোড়ায় টানা রথ প্রতিস্থাপন।   উদীয়মান প্রযুক্তি বিতর্ক  কম্পিউটার বিজ্ঞানী বিল জয় সহ আরো অনেক লেখক প্রযুক্তির বিভিন্ন ক্লাস্টারকে মানবতার ভবিষ্যতের জন্য সমালোচনামূলক হিসেবে চিহ্নিত করেছেন। জয় সাবধান করেছেন যে, প্রযুক্তি অভিজাতদের দ্বারা ভালো বা মন্দ- উভয় উদ্দেশ্যে ব্যবহার হতে পারে।   উদাহরণ  উদীয়মান প্রযুক্তি    কৃত্রিম বুদ্ধিমত্তা  থ্রি-ডি প্রিন্টিং  জিন থেরাপি  ক্যান্সার টিকা  ন্যানো টেকনোলজি  রোবটিকস  ষ্টেম সেল থেরাপি   তথ্যসূত্র     বিষয়শ্রেণী:প্রযুক্তি বিষয়শ্রেণী:জীবনীতিশাস্ত্র
এমপ্লেয়ার একটি ফ্রী এবং উন্মুক্ত মিডিয়া প্লেয়ার সফটওয়্যার। এই প্লেয়ারটি পার‍্য সব অপারেটিং সিস্টেমে চলে, যেমন লিনাক্স, মাইক্রোসফট ও ম্যাক। এটি ডস-এও ব্যবহার করা যায়।   ভিডিও  এটি বিভিন্ন ধরনের ভিডিও ফাইল পড়তে পারে, যেমন এনডিভিডিয়া পিওর ভিডিও, ইউনিফাইড ভিডিও ডিকোডার, ইন্টেল কুইক ভিডিও।   ক্ষমতা এবং শ্রেণিবিভাগ  এমপ্লেয়ার মিডিয়া বিভিন্ন ধরনের ভিডিও প্লে করতে পারে এবং একটি ফাইল সব স্ট্রিম বিষয়বস্তু সংরক্ষণ করতে পারে।   তথ্যসূত্র    বহিঃসংযোগ     #mplayer IRC channel on Libera Chat  বিষয়শ্রেণী:মুক্ত সফটওয়্যার বিষয়শ্রেণী:২০০০-এর সফটওয়্যার বিষয়শ্রেণী:মুক্ত মিডিয়া প্লেয়ার বিষয়শ্রেণী:উইন্ডোজ মিডিয়া প্লেয়ার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত ভিডিও সফটওয়্যার বিষয়শ্রেণী:বহনযোগ্য সফটওয়্যার
ওয়ার্ড নং ১২৯, কলকাতা পৌরসংস্থা হল কলকাতা পৌরসংস্থার বরো নং ১৪-র একটি প্রশাসনিক বিভাগযা  ভারতের পশ্চিমবঙ্গ রাজ্যের দক্ষিণ কলকাতার  বেহালা (আদর্শ নগর-বিজি প্রেস কলোনী- শ্রীমা পল্লী-রবীন্দ্র পল্লী) এলাকার কিছু অংশ জুড়ে গঠিত ।   ভূগোল  ওয়ার্ড নং ১২৯ উত্তরে মহারাণী ইন্দিরা দেবী রোড এবং পল্লশ্রী কলোনী দ্বারা সীমাবদ্ধ; পূর্ব দিকে বেচারাম চ্যাটার্জি রোড, গোয়ালাপাড়া রোড, কাজিপাড়া রোড; দক্ষিণে পারুই দাসপাড়া রোড এবং পারুই কাঁচা রোড; এবং পশ্চিমে পোরুই মাউজা, মহেন্দ্র বন্দ্যোপাধ্যায় রোড এবং বেহালা মৌজা বরাবর টানা একটি রেখার দ্বারা।   ওয়ার্ডটি কলকাতা পুলিশের পর্নশ্রী থানার আওতাধীন। Kolkata: Detail Maps of 141 Wards with Street Directory, Fourth Impression 2003, Map No. 99, D.P. Publication and Sales Concern, 66 College Street, Kolkata-700 073.  বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ থানাগুলিকে অন্তর্ভুক্ত করে, অর্থাৎ সরসুনা, তারাতলা, বেহালা, পর্নশ্রী,  ঠাকুরপুকুর এবং হরিদেবপুর।    জনগণনার উপাত্ত  ভারতের ২০১১ সালের আদম শুমারি অনুসারে, কলকাতা পৌর সংস্থা ১২৯ নং ওয়ার্ডের মোট জনসংখ্যা ছিল ৩৯,৬৫৪ জন, যার মধ্যে ১৯,৯৯৭ (৫০%) পুরুষ এবং ১৯,,৫৮৫ (৫০%) মহিলা ছিলেন। জনসংখ্যার ৬ বছরের নিচে ছিল ২,০৮৬। ১২৯ নং ওয়ার্ডে মোট সাক্ষরতার সংখ্যা ছিল ৩৪,২১৭ (৬ বছরের বেশি জনসংখ্যার ৯২.৫৬%)।   কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district  কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।   এছাড়াও দেখুন - সাক্ষরতার হার অনুসারে পশ্চিমবঙ্গ জেলাগুলির তালিকা  ওয়ার্ড পর্যায়ে মাতৃভাষা ও ধর্ম সম্পর্কে আদমশুমারির তথ্য পাওয়া যায় না। জেলা পর্যায়ের তথ্যের জন্য কলকাতা জেলা দেখুন ।  জেলা সেন্সাস হ্যান্ডবুক কলকাতা ২০১১ অনুসারে, কলকাতা পৌর কর্পোরেশনের ১৪১ টি ওয়ার্ড কলকাতা জেলা গঠন করেছে। (3 টি ওয়ার্ড পরে যুক্ত করা হয়েছিল)।    নির্বাচনের উপাত্ত  ওয়ার্ডটি কলকাতা পৌর সংস্থা কাউন্সিলের নির্বাচনী অঞ্চল গঠন করে এবং এটি বেহালা পশ্চিম বিধানসভা কেন্দ্র এর অন্তর্গত।   নির্বাচন বছর গণপরিষদ কাউন্সিলরের নাম দলীয় অধিভুক্তি ২০০৫ ওয়ার্ড নং ১২৯ অঞ্জন দাশ সর্বভারতীয় তৃণমূল কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ সংহিতা দাস অল ইন্ডিয়া তৃণমূল কংগ্রেস  ২০১৫ সংহিতা দাস সর্ব ভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র    বহিঃসংযোগ   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
সোনম চুকি (জন্ম ৭ এপ্রিল ১৯৬৩), একজন প্রাক্তন ভুটানি তীরন্দাজ, যিনি আন্তর্জাতিকভাবে ভুটানের প্রতিনিধিত্ব করেছিলেন।   চুকি লস অ্যাঞ্জেলেসে অনুষ্ঠিত ১৯৮৪ গ্রীষ্মকালীন অলিম্পিকে ভুটানের হয়ে স্বতন্ত্র ইভেন্টে প্রতিদ্বন্দ্বিতা করেছিলেন যেখানে তিনি ৪৩তম স্থান অর্জন করেছিলেন। Sports Reference Profile   তথ্যসূত্র    বহিঃসংযোগ      বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভুটানি নারী তীরন্দাজ বিষয়শ্রেণী:১৯৮৪ গ্রীষ্মকালীন অলিম্পিকের তীরন্দাজ বিষয়শ্রেণী:ভুটানের অলিম্পিক তীরন্দাজ
ডান|300px|থাম্ব|Prize-winning Aylesbury duck (front) and drake (rear), 1873|alt=Two white ducks আয়লেসবারি হাঁস হচ্ছে একধরনের গৃহপালিত হাঁস, মাংস এবং এদের সুন্দর চেহারার জন্যেই এদের পালন করা হয়। সাদা পালকে আবৃত বড় হাঁসের ঠোঁটের রঙ গোলাপী, পা কমলা। ভূমির সাথে এরা এদের দেহ সমান্তরাল ভংগীতে রাখে। এই জাতের হাঁসের উৎস জানা যায় না। ১৮ শতকে ইংল্যান্ডের বাকিংহ্যামশায়ারের আয়লেসবারিতে সাদা হাঁস পালন ব্যাপক জনপ্রিয় হয় কারণ তখন সাদা পালকের চাহিদা ছিলো। ১৯ শতকে আয়লেসবেরিতে হাঁস পালন প্রধান শিল্পে পরিণত হয়।   উৎস এবং বর্ণনা  আয়লেসবারি হাসের উৎস পরিষ্কার নয়। ১৮ শতকের আগে থেকে ইংল্যান্ডে হাঁসের চাষ ব্যাপক হারে বৃদ্ধি পায়। তারা বন্য মাল্লার্ড জাতের হাঁসের গৃহপালিত জাতকে পালন করতো। হাঁসের বিভিন্ন রঙ হয়, বুনো পরিবেশে হাঁস গুলো সাদা হতো। কুইল্ট নামক টেক্সটাইল সামগ্রী তৈরীতে হাঁসের সাদা পাখনার চাহিদা ছিলো।  ১৮ শতকে সাদা জাতের গৃহপালিত হাঁস চাষ হতে থাকে। এদের নাম ছিলো ইংলিশ হোয়াইট। ১৬৯০ থেকে আয়লেসবারিতে হাস চাষ হচ্ছে এবং আয়লেসবারি ও আশপাশের গ্রামে ইংলিশ হোয়াইট চাষ জনপ্রিয়তা পায়।   তথ্যসূত্র   পাদটীকা  গ্রন্থপঞ্জি                         বিষয়শ্রেণী:হাঁস বিষয়শ্রেণী:ইউরোপের পাখি
রাজা বোরা (অসমীয়া: ৰাজা বৰা), ওরফে পলাশ ফুকন, ছিলেন অরবিন্দ রাজখোয়ার ব্যক্তিগত দেহরক্ষী, ইউনাইটেড লিবারেশন ফ্রন্ট অফ আসামের চেয়ারম্যান, ভারতের আসাম রাজ্যে কর্মরত একটি বিপ্লবী বিদ্রোহী সংগঠন।  গ্রেফতার ৪ ডিসেম্বর, ২০০৯-এ, বোরা, গ্রুপের চেয়ারম্যান অরবিন্দ রাজখোয়া এবং অন্যান্য আটজনের সাথে, মেঘালয়ে ভারত-বাংলাদেশ সীমান্তের কাছে ভারতীয় কর্তৃপক্ষের কাছে আত্মসমর্পণ করে । মেঘালয়ের পূর্ব খাসি পাহাড়ের ডাউকির কাছে সীমান্ত অতিক্রম করার মুহুর্তে সীমান্ত নিরাপত্তা বাহিনী তাদের হেফাজতে নিয়েছিল বলে জানা গেছে ।  অভিযোগ ভারতের বিরুদ্ধে যুদ্ধ চালানোর অভিযোগ ছাড়াও তার বিরুদ্ধে জয়পুর থানায় একটি হত্যা মামলা দায়ের করা হয়েছে।  আরো দেখুন উলফার শীর্ষ নেতাদের তালিকা সঞ্জুক্ত মুক্তি ফৌজ তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:উলফার সদস্য বিষয়শ্রেণী:আসামের বন্দী ও আটক
শ্রী গোপাল কৃষ্ণ মহারত্ন (এমপি) ছিলেন মহান মুক্তিযুদ্ধের সংঘঠক। তিনি ছিলেন সর্বদলীয় সংগ্রাম পরিষদের সদস্য।তেলিয়াপাড়া চা বাগানে শুরু হয় মুক্তিবাহিনীর কার্যক্রম-ইত্তেফাক ১৯৭১ সালের এপ্রিল মাসে হবিগঞ্জের মাধবপুর থানার তেলিয়াপাড়া চা বাগানে স্থাপিত হয় মুক্তিবাহিনীর সদর দপ্তর এবং এই পরিষদের সমন্বয়ক হিসাবে তেলিয়াপাড়া চা বাগানে গঠিত হয় ছাত্র সংগ্রাম পরিষদ। স্বাধীনতা যুদ্ধে সর্বদলীয় সংগ্রাম পরিষদ গঠনে শ্রী গোপাল কৃষ্ণ মহারত্ন উল্লেখযোগ্য ভূমিকা পালন করেন।  প্রাথমিক জীবন  শ্রী গোপাল কৃষ্ণ মহারত্ন বাংলাদেশের হবিগঞ্জ জেলার বানিয়াচং উপজেলার সভ্রান্ত শিক্ষানুরাগী হিন্দু জমিদার পরিবার 'মহারত্ন জমিদার বাড়ী' তে জন্মগ্রহণ করেন। সমাজসেবামূলক নানান কর্মকাণ্ডের জন্য দাতা পরিবার হিসেবেও মহারত্ন বাড়ির সুনাম বৃহত্তর সিলেট সহ হবিগঞ্জ জেলা জুড়ে ছড়িয়ে আছে।  কালের সাক্ষী হিসেবে আজও রয়েছে একাধিক শিক্ষা প্রতিষ্ঠান, ধর্মীয় ও সামাজিক প্রতিষ্ঠান, সরকারী সাব রেজিস্টার অফিস (ভূমি অফিস), সুবিশাল খেলার মাঠ (জুয়েল ফিল্ড), ঐতিহ্যবাহী শতবর্ষীয় ফুটবল ক্লাব (জুয়েল ক্লাব), বাবুর বাজার, অসংখ্য রাস্তা-ঘাট, পুকুর-দীঘিসহ সর্বসাধারণের জন্য উন্মুক্ত অসংখ্য জনহিতকর সেবামূলক স্থাপনা।  পূর্বপুরুষদের নানান জনহিতকর সমাজসেবামূলক কর্মকাণ্ডের অংশ হিসেবেই পরিবারের অন্যান্য ভাই-বোনের সাথে ছোটবেলা থেকেই নানান সামাজিক, সাংস্কৃতিক ও সেবামূলক কর্মকাণ্ডের সাথে শ্রী গোপাল কৃষ্ণ মহারত্ন ওতপ্রোতভাবে জড়িত ছিলেন। যার ফলস্বরূপ পারিবারিকভাবেই পেয়েছিলেন সমাজসেবার প্রাথমিক হাতেখড়ি।  রাজনৈতিক জীবন বৃহত্তর সিলেট অঞ্চলের মুক্তিযুদ্ধ সংগঠনে হবিগঞ্জের নেতৃবৃন্দ অগ্রণী ভূমিকা পালন করেন। এখান থেকে মুক্তিযোদ্ধাদের জন্য প্রেরিত অস্ত্রশস্ত্র ও রসদপত্র দিয়ে বৃহত্তর সিলেট অঞ্চলের বিভিন্ন স্থানে যুদ্ধ শুরু হয়। যুদ্ধ শুরু হওয়ার পূর্বে এডভোকেট মোস্তফা আলী এমএনএ, কমান্ড্যান্ট মানিক চৌধুরী এমএনএ, লেঃ কর্ণেল (অব.) এম.এ. রব এমএনএ, গোপাল কৃষ্ণ মহারত্ন এমপিএ, এনামুল হক মোস্তফা শহীদ এমপিএ, মৌলানা আসাদ আলী এমপিএ, ডা. আবুল হাসিম এমপিএ, আব্দুল আজিজ চৌধুরী এমপিএ, এডভোকেট আফছর আহমদ, এডভোকেট চৌধুরী আব্দুল হাই, এডভোকেট সৈয়দ আফরোজ বখত, এডভোকেট মো. জনাব আলী, শ্রী কৃপেন্দ্র বর্মণ, মো. ইয়াকুত চৌধুরী প্রমুখের সমন্বয়ে গঠিত হয় সর্বদলীয় সংগ্রাম পরিষদ। এই পরিষদের সমন্বয়ক হিসাবে গঠিত হয় ছাত্র সংগ্রাম পরিষদ।  তথ্যসূত্র   বিষয়শ্রেণী:বাংলাদেশী রাজনীতিবিদ বিষয়শ্রেণী:বাংলাদেশী হিন্দু বিষয়শ্রেণী:হবিগঞ্জ জেলার ব্যক্তি
নাজিব তারাকাই (২ ফেব্রুয়ারি ১৯৯১–৬ অক্টোবর ২০২০) ছিলেন একজন আফগান ক্রিকেটার। তিনি আফগানিস্তান জাতীয় ক্রিকেট দলের হয়ে একটি একদিনে আন্তর্জাতিক এবং ১২টি টুয়েন্টি-২০ আন্তর্জাতিক ম্যাচে অংশগ্রহণ করেছেন। ২০১৪ সালে বাংলাদেশে অনুষ্ঠিত টি-২০ বিশ্বকাপের মধ্য দিয়ে নাজিবের আন্তর্জাতিক অভিষেক হয়। ঘরোয়া ক্রিকেটের প্রথম শ্রেণির ম্যাচে তার মোট রান ২ হাজারের বেশি। এছাড়া, তিনি ২০১৪ এশিয়ান গেমস ক্রিকেটে রৌপ্যপদক জয়ী আফগান দলের সদস্য ছিলেন।  ঘরোয়া কর্মজীবন নাজিব তারাকাই ২০১১-১২ সালে টি-২০ খেলায় অভিষিক্ত হন, তিনি ফয়সাল ব্যাংক টুয়েন্টি-২০ কাপে রাওয়ালপিন্ডি র‌্যামসের বিপক্ষে আফগান চিতাহস দলের হয়ে অভিষিক্ত ম্যাচটি খেলেন। সেই প্রতিযোগিতায় তিনি চিতাহস দলের হয়ে ফয়সালাবাদ ওলভস এবং মুলতান টাইগার্সের বিপক্ষে খেলেন। এই তিনটি ম্যাচে তিনি ১৮.০০ গড়ে ৫৪ রান করেন, যার মধ্যে সর্বোচ্চ স্কোরটি ছিল এক ম্যাচে ৩৪ রান। ২০১৮ সালের সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি নানগারথ দলে জায়গা পান।  তিনি ২০১৮ আহমদ শাহ আবদালি ৪-দিনের টুর্নামেন্টে স্পিন ঘর অঞ্চল দলটির শীর্ষস্থানীয় রান সংগ্রহকারী ছিলেন, তিনি দশ ম্যাচে ৭১৯ রান করেন। এছাড়া তিনি ২০১৯ আহমদ শাহ আবদালি ৪-দিনের টুর্নামেন্টে চারটি শতকসহ পাঁচ ম্যাচে ৬৭০ রান করে প্রতিযোগিতার শীর্ষস্থানীয় রান সংগ্রহকারী হন।   আন্তর্জাতিক কর্মজীবন  বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০'র মধ্য দিয়ে আন্তর্জাতিক ক্রিকেটে নাজিবের অভিষেক হয়। ২০১৪ সালে তিনি আফগানিস্তানের হয়ে ২টি টি-২০ ম্যাচ খেলেন।  ২০১৭ সালে আয়ারল্যান্ডের বিপক্ষে অনুষ্ঠিত সিরিজের দ্বিতীয় টি-২০ ম্যাচে নাজিব ৯০ রান করেন, যা তার ব্যক্তিগত সর্বোচ্চ। তার ব্যাটিং এবং রশিদ খানের বোলিং নৈপুণ্যে আফগানিস্তান ম্যাচটিতে জয়লাভ করে এবং নাজিব ম্যান অফ দ্য ম্যাচ নির্বাচিত হন।  ২০১৭ সালের ২৪ মার্চ গ্রেটার নয়ডায় আয়ারল্যান্ডের বিপক্ষে অনুষ্ঠিত সিরিজের পঞ্চম ওডিআই ম্যাচে নাজিবের ওডিআই অভিষেক ঘটে।   মৃত্যু   ২০২০ সালের ২ অক্টোবর জালাবাদে রাস্তা পার হওয়ার সময় একটি গাড়ি নাজিবকে আঘাত করলে তিনি মাথায় গুরুতর আঘাত পান। তাকে নানগারহরের নিকটস্থ হাসপাতালে নেওয়া হয় এবং পরে কোমায় থাকাকালীন অবস্থায়ই তার মাথায় একটি অস্ত্রোপচার করা হয়। এর চারদিন পর ২০২০ সালের ৬ অক্টোবর তিনি মৃত্যুবরণ করেন।   তথ্যসূত্র    বহিঃসংযোগ        বিষয়শ্রেণী:১৯৯১-এ জন্ম বিষয়শ্রেণী:২০২০-এ মৃত্যু বিষয়শ্রেণী:আফগান ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:সড়ক দুর্ঘটনায় মৃত্যু বিষয়শ্রেণী:আফগান চিতাহজের ক্রিকেটার বিষয়শ্রেণী:বুস্ট ডিফেন্ডার্সের ক্রিকেটার বিষয়শ্রেণী:অ্যামো রিজিওনের ক্রিকেটার বিষয়শ্রেণী:স্পিন ঘর টাইগার্সের ক্রিকেটার
চিউচৌ বন্দর বা চুহাই বন্দর চীনের কুয়াংতুং প্রদেশের চুচিয়াং নদীর মোহনায় অবস্থিত পশ্চিমাঞ্চলীয় জেলা-স্তরের শহর চুহাইয়ের বন্দর। চুহাই বন্দরটি সাতটি প্রধান বন্দর এলাকা নিয়ে গঠিত: কাওলান, ওয়ানশান, চিউচৌ, শিয়াংচৌ, থাংচিয়া, হোংওয়ান এবং তৌমেন।http://www.zhuhaiport.cn/news_more.asp?id=574 প্রধান এলাকা দুইটি  হল চুহাই নগরীর পূর্ব দিকে অবস্থিত চিউচৌ বন্দর এলাকা এবং পশ্চিমে অবস্থিত কাওলান বন্দর এলাকা। ২০১২ সালের হিসাব অনুযায়ী বন্দরে ১৩১ টি বার্থ ও ১২৬টি উৎপাদন বার্থ ছিল, যাদের মধ্যে ১৭ টি গভীর পানির বার্থ (১০,০০০ ডিডব্লিউটি-এর চেয়ে বেশি)।  ২০১২ সালে বন্দর দিয়ে চালানকৃত মালামালের ওজন ছিল ৭ কোটি ১৮.৭ লক্ষ টন। এই পরিমাণ ২০১৩ সালে ১০ কোটি টন অতিক্রম করে।http://www.baoyuntong.com/Datum/datum/show-31230.html  চিউচিয়াং বন্দর এলাকাতে একটি  মালামালের বাক্স বা কনটেইনার টার্মিনাল এবং চীনের মূল ভূখণ্ডের শেনচেন নগরী ও হংকংয়ের সাথে চুহাইকে সংযোগকারী উচ্চগতির ফেরিগুলির জন্য একটি টার্মিনাল রয়েছে। চুচিয়াং নদীর পশ্চিমে অবস্থিত বিভিন্ন শহর যেমন চিয়াংমেন এবং শুনতে-র সাথে বন্দরের সংযোগ স্থাপনকারী নিয়মিত কোচ পরিষেবার সুবিধাবিশিষ্ট একটি পরিবহন কেন্দ্রে পরিণত হচ্ছে। thumb|right|চুহাই বন্দর এলাকা  ইতিহাস এবং ভূগোলপাত্ত  চুহাই ইন্টারন্যাশনাল কনটেইনার টার্মিনাল (জিজুউ), জিআইটিটি (জে), হংকং থেকে ৩৬ নটিক্যাল মাইল (৬৭ কিলোমিটার) এবং কুয়াংতুং প্রদেশের পার্ল নদী ডেল্টা (পিআরডি) এর পশ্চিমাঞ্চলীয় চুহাই শহরে অবস্থিত। , ১৯৯৩ সালে কাজ শুরু। কনটেইনার এবং কনটেইনার পণ্যসম্ভার হ্যান্ডলিং পরিষেবা প্রদান, জেডআইসিটি (জে) পাঁচটি মাল্টি-পারফরমেন্স ব্যাথ পরিচালনা করে।  ২০০৭ সালের ১০ জুলাই হংকং আন্তর্জাতিক বিমানবন্দরে জিয়াহুউ পোর্ট ও স্কাইপিয়ারের মধ্যে একটি নতুন ফেরি সার্ভিস চালু করা হয়। নতুন সেবা প্রতি দিনে দুই খেয়া যাত্রা হবে এবং ১,৩০০ যাত্রী বহন করতে পারে। ফেরিগুলো জুনেওহো থেকে সকাল ৯ টা ৩০ টা এবং ৩ টা৩০ মিনিটে যাত্রা করবে এবং প্রতিদিন ১১ টা ১৫ টা এবং ৫ টায় বিমানবন্দর ছাড়বে। ৫০ মিনিটের সার্ভিসেসের ফ্রিকোয়েন্সি প্রতি সপ্তাহে ৩ টা গ্রীন গ্লাস সিলিং করে এবং ২০০৮ সালের জানুয়ারি দ্বারা প্রতিদিন যাত্রী সংখ্যা বৃদ্ধি পাচ্ছে।<ref>{{ওয়েব উদ্ধৃতি |শিরোনাম=New HK-Zhuhai ferry service starts তথ্যসূত্র  বিষয়শ্রেণী:চীনের বন্দর